Държавен вестник, бр. 99, 2011 г., стр. 53

БРОЙ  99	
Д Ъ Р Ж А В Е Н  В Е С Т Н И К 	
СТР.  53  
за обсъждане в подкомисията по отчетност на 
публичния сектор към Комисията по бюджет 
и финанси.
(5) Редът за докладване и обсъждане по ал. 4 
се определя от председателя на Комисията по 
бюджет и финанси на Народното събрание.
(6) В срок до 1 септември 2012 г. Минис­
терският съвет внася в Народното събрание 
Доклад за изпълнението на консолидираната 
фискална програма към 30 юни 2012 г.
§ 71. Средствата от общия бюджет на Ев­
ропейския съюз за възстановяване на пътните 
разходи за делегати на Република България 
при участие в заседания на работните формати 
на Съвета на Европейския съюз постъпват 
по отделно открита сметка на централния 
бюджет в Българската народна банка и се 
отчитат като намаление на разходите на 
централния бюджет. 
§ 72. (1) Министерският съвет може да 
определя и актуализира задължителни за 
министерствата лимити за сключването на 
договори за доставки на активи, услуги и 
строителство, както и за поемането на други 
ангажименти.
(2) Редът и начинът за определянето, акту­
ализирането и прилагането на лимитите по 
ал. 1 се определя с акт на Министерския съвет. 
§ 73. (1) Акционерните дружества с над 
50 на сто държавно участие в капитала и 
дружествата, които те контролират, в които 
размерът на средствата на фонд „Резервен“ 
е достигнал или надхвърлил 1/10 част от 
капитала или определената от устава по-го­
ляма част, за финансовата 2011 г. не правят 
отчисления за фонд „Резервен“.
(2) Акционерните дружества по ал. 1, в 
които средствата на фонд „Резервен“ са в 
размер, по-малък от 1/10 част от капитала 
или определената от устава по-голяма част, 
за финансовата 2011 г. правят отчисления в 
размер на 1/10 част от реализираната печалба 
за фонд „Резервен“.
§ 74. С решение на общински съвет могат 
да се осигуряват средства от общинския бю­
джет за 2012 г. в частта „местни дейности“ за 
финансиране на държавни културни инсти­
тути, въз основа на сключени договори по 
чл. 5, ал. 2 от Закона за закрила и развитие 
на културата.
§ 75. (1) Разходването на средствата на 
извънбюджетната сметка по чл. 142в, ал. 1 от 
Закона за опазване на околната среда може 
да се извършва чрез системата за електронни 
бюджетни разплащания.
(2) Министърът на финансите може да 
определи предоставянето и разходването от 
Националния доверителен екофонд на сред­
ствата по чл. 142г, ал. 2 от Закона за опазване 
на околната среда да се извършва чрез съот­
ветните кодове на извънбюджетната сметка 
по ал. 1 в системата за електронни бюджетни 
разплащания.
§ 76. (1) Създават се гаранционни схеми по 
Програмата за развитие на селските райони на 
Република България за периода 2007 – 2013 г., 
които се управляват и отчитат от Национал­
ния гаранционен фонд по чл. 15 от Закона за 
Българската банка за развитие като отделен 
финансов блок съгласно чл. 51, параграф 2 
от Регламент (ЕО) № 1974/2006 на Комиси­
ята за определянето на подробни правила за 
прилагане на Регламент (ЕО) № 1698/2005 на 
Съвета относно подпомагане на развитието 
на селските райони от Европейския земе­
делски фонд за развитие на селските райони 
(ЕЗФРСР), наричан по-нататък „Регламент 
(ЕО) № 1974/2006“.
(2) Условията за предоставянето, управле­
нието и отчитането на средствата по схемите 
по ал. 1 се определят със споразумение съ­
гласно чл. 51, параграф 6 от Регламент (ЕО) 
№ 1974/2006 между министъра на земеделието 
и храните, в качеството му на ръководител 
на Управляващия орган по Програмата за 
развитие на селските райони, и Националния 
гаранционен фонд.
(3) Максималният размер на гаранционните 
схеми не може да надвишава сумата от 480 
млн. лв., като средствата се предоставят от 
Държавен фонд „Земеделие“ – Разплащателна 
агенция, на Националния гаранционен фонд 
при спазване на съответните изисквания на 
Регламент (ЕО) № 1974/2006.
(4) За осигуряване на средствата по ал. 3 
Министерският съвет може да сключи дого­
вор за държавен заем с „Българската банка 
за развитие“ – АД, в размер до 480 млн. лв. 
и със срок на погасяване до 6 месеца, счи­
тано от получаването на заема, като сред­
ствата от заема се предоставят на Държавен 
фонд „Земеделие“ – Разплащателна агенция. 
Плащанията по обслужване и погасяване на 
заема са за сметка на Държавен фонд „Земе­
делие“ – Разплащателна агенция.
(5) Поемането на дълга по ал. 4 се извърш­
ва в рамките на одобрените лимити по § 19, 
ал. 1 и § 20 от преходните и заключителните 
разпоредби на Закона за държавния бюджет 
на Република България за 2011 г. Министъ­
рът на земеделието и храните подписва от 
името на правителството договора по ал. 4 
след одобряването на проекта на договор от 
Министерския съвет. 
(6) Предоставянето на средствата от Дър­
жавен фонд „Земеделие“ – Разплащателна 
агенция, на Националния гаранционен фонд 
по реда на ал. 3 се отчита в намаление на 
друго финансиране.
(7) Стартирането на схемите и усвояването 
на предоставените на Националния гаранцио­
нен фонд средства съгласно ал. 1 – 3 не може